Diari Oficial de la Generalitat Valenciana


Sumari del DOGV 5315, del 01-08-2006 (2006/8273)

Notificació a Antonio García Lineros de la sentència dictada en el juí número 473/2005.
---------------------------------------------------------------------------------------

### Dades del document

Número de DOGV
:   5315

Data del DOGV
:   01-08-2006

Secció del DOGV
:   IV. ADMINISTRACIÓ DE JUSTÍCIA - A) EDICTES I CÈDULES DE NOTIFICACIÓ D'INTERLOCUTÒRIES, PROVISIONS I SENTÈNCIES

Número del document
:   2006/8273


Organisme emissor
:   Jutjat de Primera Instància Número 20 de València

Tipus de document
:   Edicte

Notificació a Antonio García Lineros de la sentència dictada en el juí número 473/2005. [2006/Q8273]  
María Dolores Valle Contreras, secretària del Jutjat de Primera Instància número 20 de València, mitjançant este edicte faig saber:  
Que en este jutjat a càrrec meu, se seguixen actuacions de juí verbal de desnonament número 473/2005, a instància d'Anselmo Málaga Rodríguez, representat pel procurador Juan Antonio Ruiz Martín i assistit de la lletrada María Carmen Menchero Gómez, contra Antonio García Lineros, declarat en rebel·lia en les presents actuacions, sobre resolució de contracte d'arrendament d'habitatge per falta de pagament i reclamació de les rendes que es deuen, en el qual s'ha dictat sentència, que té la decisió que, literalment, diu així:  
«Que amb l'estimació de la demanda formulada pel procurador Juan Antonio Ruiz Martín, en nom i representació d'Anselmo Málaga Rodríguez, contra Antonio García Lineros sobre resolució per falta de pagament de la renda i similars de contracte d'arrendament d'habitatge i sobre reclamació de quantitat en concepte de rendes que es deuen i despeses assimilades, declare resolt per falta de pagament de la renda i quantitats assimilades el contracte d'arrendament relatiu a l'habitatge situat a l'avinguda de la Plata, número 95, porta 11a, de València, i, en conseqüència, condemne el demandat Antonio García Lineros a sotmetre's a esta declaració, per la qual cosa ha de deixar lliure, vacu, expedit i a disposició del demandant este habitatge en el termini legal.  
Així mateix, condemne Antonio García Lineros a pagar a Anselmo Málaga Rodríguez la quantitat de 2.669,46 euros (resta de 133 euros de la renda de juny de 2004, rendes de l'arrendament de juliol de 2004 a juny de 2005, i 21,30 euros per les despeses de subministrament d'aigua i 115,16 euros per despeses d'electricitat), més l'interés legal des de la interpel·lació judicial.  
També condemne el demandat a l'import de les rendes que es reporten des de juliol de 2005 fins al desallotjament de l'habitatge a raó de 200 euros/mes així com al pagament de les despeses de subministraments reportades fins a este moment.  
Impose les costes al demandat.  
Contra esta sentència es podrà interposar un recurs d'apel·lació, que es prepararà en el termini dels cinc dies següents al de la notificació.  
No s'admetrà el recurs al demandat si, en preparar-lo, no manifesta, i ho acredita per escrit, tindre pagades les rendes vençudes i les que d'acord amb el contracte haja de pagar de bestreta».  
I perquè valga d'edicte de notificació en forma al demandat rebel i actualment en parador desconegut, Antonio García Lineros, estenc la present cèdula.  
València, 13 de juny de 2006.. La secretària: María Dolores Valle Contreras.